മല വെള്ളപ്പാച്ചിലില് നാശം വിതച്ച പ്രദേശങ്ങള് എം.എല്.എ സന്ദര്ശിച്ചു മണ്ണാര്ക്കാട്: കഴിഞ്ഞ ദിവസങ്ങളിലുണ്ടായ കനത്ത മഴയില് വെള്ളം കയറിയ തെങ്കര പഞ്ചായത്തിലെ വിവിധ പ്രദേശങ്ങള് അഡ്വ. എന്. ഷംസുദ്ദീന് എം.എല്.എ സന്ദര്ശിച്ചു. തെങ്കര പഞ്ചായത്തിലെ മെഴുകുമ്ബാറ, ആനമൂളി, കോല്പ്പാടം, തത്തേങ്ങലം എന്നീ സ്ഥലങ്ങളാണ് സന്ദര്ശിച്ചത്. ജനപ്രതിനിധികളുടെയും, റവന്യൂ ഉദ്യോഗസ്ഥരുടെയും വില്ലേജ് ഓഫീസറുടെയും നേതൃത്വത്തിലായിരുന്നു സന്ദര്ശനം. വീടിന് കേടു പാട് സംഭവിച്ചവര്ക്കും, കൃഷി നശിച്ചവര്ക്കും ബന്ധപ്പെട്ട ഉദ്യോഗസ്ഥരുമായി ചര്ച്ച ചെയ്ത് ആവശ്യമായ നടപടികള് സ്വീകരിക്കാമെന്ന് എം.എല്.എ അറിയിച്ചു. സന്ദര്ശനത്തില് ഡെപ്യൂട്ടി തഹസില്ദാര് ചന്ദ്രബാബു, തെങ്കര വില്ലേജ് ഓഫീസര് സതീശന്, ജനപ്രതിനിധികളായ ഹരിദാസന് ആറ്റക്കര, റഷീദ് കോല്പ്പാടം, ടി.കെ. ഫൈസല്, മൊയ്ദീന് മാസ്റ്റര് ജഹീഫ്, നൗഷാദ് ചേലഞ്ചേരി, ടി.കെ. ഹംസക്കുട്ടി, കേശവന് വാക്കട, ഷമീര് പഴേരി, സൈനുദ്ദീന് കൈതച്ചിറ, ഷമീര് മാസ്റ്റര് മണലടി, ഹാരിസ് കോല്പാടം, പി.സി. മാനു, ഹാരിസ് വഴിപ്പറമ്ബന്, ഹാരിസ് തത്തേങ്ങലം തുടങ്ങിയവര് സംബന്ധിച്ചു.